alexandrainst/scandi-wiki huggingface dataset:
John Oscar Egeland

John Oscar Egeland (født 14. juli 1891, død 2. september 1985) var en norsk shipping- og næringslivsleder.

Han ble født i Eshowe i Britisk Sør-Afrika og var sønn av Gabriel Egeland (1862-1893) og hans kone Ingeborg Konsmo. Etter farens død flyttet familien tilbake til Norge. Egeland tok sin examen artium ved Kristiania Katedralskole i 1910. Han ble ansatt som sekretær i Norges Rederforbund i 1916. Han jobbet for organisasjonen i USA fra 1918 til 1919.

Han var gift med Eva Puntervold Winther (1896-1969) fra 1919, og de hadde sønnen Erik Egeland, som var far til journalist og redaktør John Olav Egeland. I 1975 han giftet seg igjen, til Else Endresen (1901-1978).

I 1921 ble han ansatt som leder for Kontoret for Økonomisk Opplysning, et pressekontor for store bedrifter, inkludert Rederforbundet. Fra 1940 til 1942 ledet han Nevnden for Oversjøisk Import og Eksport, men det ble lagt ned av okkupasjonsmakten. Etter krigen Egeland ble visedirektør i Rederforbundet fra 1946, og konstituert direktør fra 1948 til han gikk av i 1954. Egeland var styremedlem i Foreningen Norden, og av publikasjonene Morgenbladet og NÅ.

Referanser 

Norske forretningsfolk
Fødsler i 1891
Dødsfall i 1985
Tønsberg Kystkultursenter

Tønsberg Kystkultursenter er et senter og en stiftelse for kystkultur som ligger ved Kanalen i Tønsberg i Vestfold. Senteret ble etablert i 1991. Loggen kystlag, som ble etablert i 1980 som et lokallag av Forbundet Kysten, står for restaurering og drift av båter og bygninger på senteret. Bygninger og båter leies ut til arrangementer og grupper.

Bygninger og båter

Murbygningene fra Teie ubåtstasjon 

Like ved Kanalbrua ble det i 1917 reist tre murbygninger som huset Teie ubåtstasjon fram til 1940 da tyskerne overtok anlegget og hadde fanger der. Etter andre verdenskrig ble bygningene «Ladestasjonen», «Verkstedet» og «Torpedomagasinet» brukt til yrkesskole. I 1990 ble de forfalne bygningene overdratt til kystkultursenteret.

Riggerloftet 
Riggerloftet ble trolig reist på 1780-tallet på Bolærne øst for Tønsberg. Den fire-etasjers laftede] tømmerbygningen ble flyttet til Kaldnes mekaniske verksted under Napoleonskrigene. Her ble den benyttet til barderenseri, mastebod, riggerloft og lager. I 1993 ble Riggerloftet flyttet dit det nå står. Bygningen ble siden restaurert.

Sjøbua 
Området vest for ubåtstasjonen var opprinnelig et treskipsbyggeri med slipp og en stor sjøbod. Seinere hadde bedriften ScanRope råvarelager i Sjøbua rett vest for båtbyggeriet. Sjøbua ble revet i 2002, men ble gjenreist i 2011. Slippen ved siden av mottar båter for reparasjon og vedlikehold.

Prosjekt reperbanen 

Den første repslagerbygningen til Tønsberg reperbane ble bygd fra 1795. Da den lange bygningen brant i 1910, ble den gjenoppbygd som moderne ståltaufabrikk. Denne ble seinere revet, men kystkultursenteret planlegger å gjenreise 100 meter av bygningen.

«Berntine» 
«Berntine» er en galeas på 71,5 fot. Den seilte som ishavsskute fra Tromsø 1890–1920, deretter som fraktefartøy. Skuta fikk navnet «Havnøy» i 1946. I 1978 ble den gjenoppbygd i Tønsberg som skoleskip i alternativt barnevernsarbeid. I 2008 ble båten overtatt av en stiftelse og fikk tilbake sitt opprinnelige navn. Om sommeren har «Bertine» avganger fra Tollbodkaia utenfor Havnekontoret på Tønsberg Brygge.

Referanser

Eksterne lenker 
 
 Tønsberg Kystkultursenter og Loggen Kystkulturlag

Kystkultur
Byggverk i Tønsberg
Tønsbergs historie
Etableringer i 1991
Marcus Danielsson

Marcus Andreas Danielsson (født 8. april 1989) er en svensk fotballspiller som spiller for den kinesiske klubben Dalian Yifang FC.

Landslaget 
Han ble tatt ut i s EM-tropp til EM i fotball 2021.

Referanser

Eksterne lenker 
 
 «Marcus Danielsson», profil på SvFFs hjemmeside 

Svenske fotballspillere
Spillere i Fotball-EM 2021
Fotballspillere for IFK Eskilstuna
Fotballspillere for Helsingborgs IF
Fotballspillere for Västerås SK Fotboll
Fotballspillere for GIF Sundsvall
Fotballspillere for Djurgårdens IF
Fotballspillere for Dalian Yifang FC
Fødsler i 1989
Peter Wilson (svensk fotballspiller)

Peter Wilson (født 9. oktober 1996) er en svensk-liberisk fotballspiller som spiller for .

Referanser

Eksterne lenker 
 
 «Peter Wilson» profil på SvFFs hjemmeside 

Svenske fotballspillere
Fotballspillere for GIF Sundsvall
Fotballspillere for FC Sheriff Tiraspol
Fotballspillere for Podbeskidzie Bielsko-Biała
Fotballspillere for Olympiakos Nikosia
Fotballspillere for Raja Casablanca
Fotballspillere for FK Jerv
Fødsler i 1996
NetBeans

NetBeans er en programvareutviklingsplattform som er skrevet i Java. Den tillater programmer å utvikles fra et sett av programvarekomponenter kalt moduler, som kan bli utvidet av tredje parts utviklere.

NetBeans integrerte utviklingsmiljø er primært ment for Java, men kan også støtte andre programmeringsspråk som PHP, C/C++ og HTML5.

NetBeans er portert til mange plattformer, deriblant Microsoft Windows, Mac OS X, Linux og Solaris.

Referanser

Eksterne lenker 
 

Programmering
Programvare fra 1996
Fri kryssplattform programvare
Integrerte utviklingsmiljøer
Peter Anker (kunsthistoriker)

Peter Martin Anker (født 22. august 1927 i Bergen, død 22. desember 2012) var en norsk kunsthistoriker. 

Han tok magistergraden i kunsthistorie 1954. Anker var konservator ved Norsk Folkemuseum fra 1958 og deretter direktør ved Vestlandske Kunstindustrimuseum fra 1965 til han gikk av med pensjon 1994. Han var også professor II i kunsthistorie ved Universitetet i Bergen. Ved Vestlandske Kunstindustrimuseum arbeidet han blant annet med samlingen av kinesiske gjenstander som Johan Munthe hadde donert og gjorde der et stort arbeid for å gjøre samlingen tilgjengelig. Anker forsket og ga ut bøker om folkekunst og om stavkirkene. Han var også kunstkritiker i Arbeiderbladet på 1960-tallet med 250 artikler der han blant annet forsvarte den nye abstrakte kunsten.

Han var medlem av Norsk Kvinnesaksforening, der ektefellen Liv Anker var leder i det største lokallaget Oslo Kvinnesaksforening 1962–1965.

Verk
L'Art Scandinave I, 1969
Norsk middelalderkunst, 1970
Norsk folkekunst, 1975
Folkekunst i Norge, 1975
 Stavkirkene. Deres egenart og historie. Cappelens kunstfaglige bibliotek. Oslo: Cappelen, 1997.
 Hardanger og fjorden. I serien «Byggeskikk og kulturarv». Oslo: ARFO, 2005.

Referanser 

Norske kunsthistorikere
Norske museumsfolk
Museumsdirektører
Professorer ved Universitetet i Bergen
Personer tilknyttet Norsk Folkemuseum
Medlemmer av Norsk Kvinnesaksforening
Personer fra Bergen kommune
Nouveau (programvare)

nouveau (IFA: /nuːˈvoʊ/) er en fri og åpen grafikkdriver for Linux og andre Unix-liknende operativsystemer. Det er en grafikkdriver for Nvidias skjermkort og for Nvidias Tegra-familie av system on a chip, som er skrevet av uavhengige programvareutviklere med litt hjelp fra Nvidia. Prosjektets målsetning er gjennom omvendt ingeniørkunst å skape en fri og åpen grafikkdriver som kan erstatte proprietære utstyrsdrivere for Linux.

Navnet på prosjektet er avledet av det franske ordet nouveau, som betyr ny.

Utviklingen av driveren styres av X.Org Foundation, og dens vertskap er freedesktop.org. Den blir distribuert som en del av Mesa 3D. Prosjektet startet som en serie patcher til 2D-driveren nv; i 2006 påpekte Red Hat's programvareutvikler Matthew Garrett og andre at nv var upresis og umodifiserbar. Utviklingen av nouveau ble innledet i 2005 av Stephane Marchesin og kunngjort på FOSDEM i februar 2006. Første versjon ble lansert 18. juni 2012. Siste versjon er 1.0.16 og ble lansert 28. januar 2019.

nouveau er lisensiert under MIT-lisensen.

Versjonshistorikk

Referanser

Freedesktop.org
Linux-programmer
SystemTap

SystemTap er et skriptspråk og et verktøy for dynamisk instrumentering for operativsystemet Linux. Systemansvarlige kan bruke SystemTap for å utlede, filtrere og oppsummere data for å stille en diagnose på kompleks ytelse eller funksjonelle problemer.

SystemTap er fri og åpen programvare og inkluderer bidrag fra Red Hat, IBM, Intel, Hitatchi, Oracle med flere.

Første versjon ble lansert i 2005. Siste versjon er 2.8 som ble lansert 17. juni 2015.

Referanser

Linux-programmer
Programvare kun for Linux
Skriptspråk
Programvare fra 2005
Bochnia

Bochnia er en by i sør i Polen med  innbyggere (2006). Den befinner seg i Lillepolske voivodskap omkring 40 km øst for byen Kraków. Byen er kjent for sin saltgruve.

Kjente personer fra Bochnia 
 Salo Landau, sjakkspiller
 Helena Modrzejewska, skuespiller
 Ralph Modrzejewski, ingeniør
 Ludwik Stasiak, maler

Vennskapsbyer 
  Bad Salzdetfurth
  Cavtat
  Kežmarok
  Roselle
  Landkreis Saarlouis

Referanser

Eksterne lenker 
 
 http://www.alwernia.pl

Byer i det lillepolske voivodskap
Lillepolske voivodskap
Brzesko

Brzesko er en by i sør i Polen med  innbyggere (2006). Den befinner seg i Lillepolske voivodskap omkring 25 km øst for byen Tarnów og 50 km vest for Kraków.

Kjente personer fra Brzesko 
 Stanislaus av Kraków (1030–1079) biskop av Kraków
 Julian Nowak (1865–1946) bakteriolog og politiker
 Leszek Lubicz-Nycz (1899–1939), polsk fekter
 Mala Zimetbaum (1918–1944), jødisk motstandskamper i Auschwitz

Vennskapsbyer 
  Langenenslingen
  Szazhalombatta
  Szovata

Eksterne lenker 
 

Byer i det lillepolske voivodskap
Lillepolske voivodskap
Byer grunnlagt i 1365
Olkusz

Olkusz er en by sør i Polen med  innbyggere (2013). Den befinner seg i Lillepolske voivodskap mellom Kraków og Katovice.

Kjente personer fra Olkusz 
 Marcin Bylica (1433–1493), astronom
 Andrzej Ryszka (* 1953), politiker
 Paweł Blehm (* 1980), sjakkspiller
 Paweł Czarnota (* 1988), sjakkspiller

Vennskapsbyer 
  Bergamo
  Bruay-la-Buissière
  Bjerringbro
  Kyffhäuserkreis
  Schwalbach am Taunus
  Staffordshire Moorlands

Eksterne lenker 
 
 http://www.olkusz.pl

Byer i det lillepolske voivodskap
Lillepolske voivodskap
Mexico (Missouri)

Mexico er en by og fylkessete i Audrain County i delstaten Missouri i USA. Ifølge folketellingen i 2010 hadde byen ett innbyggertall på 11 543. I 2012 ble folketallet estimert til å være på 11 551. Mexico er vertsbyen for den årlige Miss Missouri konkurransen der vinneren går videre til å representere delstaten Missouri i Miss America. Mexico ble grunnlagt i 1836 og er lokalisert på koordinatene 39.165833 breddegrader og -91.884722 lengdegrader.

Referanser

Eksterne lenker
 
 Mexico Area Chamber of Commerce
 Sanborn Maps of Missouri Collection  

Byer i Audrain County
Bosetninger etablert i 1836
Byer i Missouri
Cary (Nord-Carolina)

Cary er et tettsted i de to fylkene Wake og Chatham i delstaten Nord-Carolina i USA. Nesten hele tettstedets areal ligger i Wake County, bortsett fra ett mindre område i vest. I 2013 hadde byen ett innbyggertall på 151 088, noe som gjorde tettstedet til det nest største tettstedet i Wake County og det sjuende største i delstaten. Cary er det største tettstedet i Nord-Carolina uten bystatus og det nest største i USA, bak Gilbert i Arizona. Ifølge Bureau of the Census var Cary den femte raskest voksende by/tettstedet i USA mellom 1. september 2006 og 1. september 2007. Cary er en del av Raleigh-Cary storbyområdet som har ett innbyggertall på 1 130 490. Byen ble grunnlagt i 1750 og er oppkalt etter den tidligere kongressrepresentanten fra Ohio Samuel Fenton Cary.

Over to-tredjedeler (68%) av Cary sine innbyggere over 24 år og eldre har en eller annen form for høyere utdannelse. Cary har en av de laveste kriminalitetsratene i delstaten, der den er 79% lavere enn gjennomsnittet i Nord-Carolina.

Vennskapsbyer 
 , Markham
 , Meath
 , Hsinchu
 , Le Touquet

Referanser

Eksterne lenker 
 
 Cary Chamber of Commerce
 Cary on the Triangle Wiki
 Cary Downtown - Heart of Cary

Byer i Wake County
Bosetninger etablert i 1750
Byer i Chatham County i Nord-Carolina
Byer i Nord-Carolina
John Owoeri

John Owoeri (født 13. januar 1987) er en nigeriansk fotballspiller som spiller for den kinesiske klubben Beijing Sport University FC.

Karriere som klubbspiller 
Owoeri spilte for Polavis, Zumaz og Nigeria Port Authority som ung spiller. Fram til 2009 spilte han for Bendel Insurance, nederlandske Feyenoord, belgiske Westerlo, samt for Enyimba International. I 2009 spilte han for Heartland, og scoret to mål for klubben i åpningskampen i Afrikas Champions League 2009, hvor Heartland slo Monrovia Black Star 10–1. Etter to sesonger for klubben, signerte han for egyptiske Ismaily. I august 2012 forlot han Ismaily til fordel for nigerianske Sunshine Stars. Han spilte tre måneder for klubben, før han 2. november 2012 signerte for Warri Wolves.

Allsvenskan-klubben Åtvidabergs FF kunne 25. april 2013 meddele at John Owoeri hadde signert for klubben, og var spilleklar. Han var ubenyttet reserve for Åtvidabergs FF i 0–0-oppgjøret borte mot Kalmar FF 27. april 2013, og fikk sin debut for Åtvidabergs FF 4. mai samme år, da Åtvidabergs FF slo Djurgårdens IF 5–1 på hjemmebane. Åtvidabergs FF forlenget i mai 2015 kontrakten med Owoeri til etter 2016-sesongen.

Karriere som landslagsspiller 
Owoeri deltok for Nigerias U20-lag i U20-VM i Nederland 2005. Han var målscorer for Nigeria i kvartfinalen, i et mesterskap hvor Nigeria tok seg helt til finalen. Han har spilt én landskamp for Nigeria, da Nigeria møtte Guinea i kvalifiseringen til Afrikamesterskapet i 2012.

Overgangskontrovers med Ismaily 
John Owoeri ble i april 2015 dømt av FIFA til å betale sin tidligere klubb, egyptiske Ismaily, 1,3 millioner SEK, på grunn av kontraktsbrudd da Owoeri forlot klubben i 2012. Owoeri selv hevdet at hans tidligere klubb ikke hadde betalt ham lønn over en periode på flere måneder. Åtvidabergs FF ble som nåværende klubb for spilleren stilt solidarisk ansvarlig for beløpet i henhold til FIFAs reglement. Åtvidabergs FF kom til forlik med klubben etter kort tid, hvor beløpet skulle tilbakebetales over tid.

Referanser

Eksterne lenker 
 
 «John Owoeri», profil på SvFFs hjemmeside 
 «John Owoeri», profil på Åtvidabergs FFs hjemmeside 

Nigerianske fotballspillere
Fotballspillere for Bendel Insurance FC
Fotballspillere for Feyenoord Rotterdam
Fotballspillere for KVC Westerlo
Fotballspillere for Enyimba International FC
Fotballspillere for Heartland FC
Fotballspillere for Sunshine Stars FC
Fotballspillere for Warri Wolves FC
Fotballspillere for Åtvidabergs FF
Fotballspillere for BK Häcken
Fotballspillere for Baoding Yingli Yitong FC
Fotballspillere for Shanghai Shenxin FC
Fotballspillere for Inner Mongolia Zhongyou FC
Fotballspillere for Shaanxi Chang'an Athletic FC
Fotballspillere for Beijing Sport University FC
Fødsler i 1987
Ruben Lameiras

Rúben Barcelos De Sousa Hernandeź Mativa Gonzalé Prasina Davé Lameiras (født 22. desember 1994) er en portugisisk fotballspiller som spiller for Vitória SC.

Karriere 
Lameiras ble, via Millwall, en del av Tottenham Hotspurs ungdomsakademi i juli 2011, og signerte proffkontrakt med klubben juli 2014. Lameiras spilte åtte kamper og scoret ett mål for klubbens U21-lag i løpet av 2014/15-sesongen. Den 26. mars 2015 ble det kjent at Lameiras ville spille på utlån i Allsvenskan-klubben Åtvidabergs FF, i en låneavtale som gikk ut juni, med mulighet for forlengelse.

Lameiras spilte første kamp for Åtvidabergs FF i Allsvenskan 5. april 2015, hvor Åtvidabergs FF tapte 0–1 mot IFK Göteborg på bortebane. Lameiras fikk elleve seriekamper for Åtvidabergs FF, før han 10. juni ble hentet tilbake til London.

Lameiras prøvespilte for Coventry City sommeren 2015.

Referanser

Eksterne lenker 
 
 «Ruben Lameiras», profil på SvFFs hjemmeside 

Portugisiske fotballspillere
Fotballspillere for Tottenham Hotspur FC
Fotballspillere for Åtvidabergs FF
Fotballspillere for Coventry City FC
Fotballspillere for Plymouth Argyle FC
Fotballspillere for FC Famalicão
Fotballspillere for Vitória SC
Fødsler i 1994
GNOME Shell

GNOME Shell er det grafiske skallet til skrivebordsmiljøet GNOME. Det ble introdusert i versjon 3.0, som ble lansert 6. april 2011. Det sørger for grunnleggende funksjonalitet som å starte applikasjoner, svitsje mellom vinduer og er også en widget maskin. GNOME Shell erstattet GNOME Panel og enkelte andre komponenter i GNOME 2.

GNOME Shell er skrevet i C og JavaScript som en plugin for Mutter.

Referanser

Eksterne lenker 
 

GNOME
Programvare fra 2011
Biasca

Biasca er en by i distriktet Riviera i den sveitsiske kantonen Ticino.
Kommunen, som omfatter Biasca og fem landsbyer, ligger ved munningen av Blenio-dalen. Biasca grenser i øst til kantonen Graubünden.

Italiensk er offisielt språk i kommunen.

Referanser

Eksterne lenker 
 

Kommuner i Sveits
Byer i Sveits
Ticino
Bosetninger første gang omtalt i 1119
Færøysk syke

Færøysk syke (færøysk: Føroyska sjúkan) er en dødelig recessivt nedarvet sykdom, som bare eksisterer på Færøyene. Den har ingen andre navn. 

Forskere mener at omkring hver tjuefemte færøying i dag er bærer av sykdommen, hvilket er en vesentlig øker risikoen for at sykdommen videreføres. Å være bærer betyr statistisk sett, at en mann og en kvinne som får barn sammen og som samtidig er bærerne har risiko for at videreføre sykdommen til barna sine, og i dette tilfelle vil en fjerdedel av avkommene få sykdommen. Et av 2000 nyfødte barn på Færøyene fødes med den færøyske syke. Man vet at minst 9 barn er født med sykdommen på Færøyene i perioden mellom 1978 til 2003.

Forskere har funnet ut at genmutasjonen fant sted i bygden Oyri på Eysturoy. Alle pasienter har foreldre som er etterkommere av én mann, som bodde i denne bygden omkring 1630.
 
Det defekte genet gjør at et viktig enzym som påvirker mange funksjoner i kroppen ikke blir produsert. Symptomene kan være svake muskler og døvhet. Generelt er barnas mentale tilstand normal, men på grunn av omfattende fysiske handicap er de ikke i stand til at klare seg uten hjelp. Pasienter  som lider av færøysk syke lever i gjennomsnitt ni år, noen har dog overlevet sykdommen opp til tenårene.

Den færøyske syke og karnitintransportørdefekt (CTD) er to forskjellige sykdommer, som har til felles at de er arvelige og begge er mer vanlige på Færøyene enn i andre land.

Se også 
Karnitintransportørdefekt

Referanser

Eksterne lenker 
 Artikel i dagbladet Politiken. Kilde (dansk)
 Metaboliske sygdomme på Færøerne (dansk)

Sykdommer
Cellebiologi
Syke
Portal:Færøyene/artikler
SPICE

SPICE (en forkortelse for Simple Protocol for Independent Computing Environments) er en programvare for virtuell virkelighet som gjør det mulig for brukere å benytte Internett til å få kontakt med en virtuell maskin.

Qumranet utviklet opprinnelig SPICE som lukket programvare i 2007. Red Hat kjøpte Qumraenet i 2008, og besluttet seg i desember 2009 for å lansere programmet som åpen kildekode.

Referanser

Programvare for Fedora
Programvare for Red Hat Enterprise Linux
Internett-protokoller
Programvare fra 2007
Boost

Boost er et sett på omkring 80 biblioteker for programmeringsspråket C++. Bibliotekene støtter oppgaver og strukturer som lineær algebra, pseudo-slumptallsgenerator, multitråder, bildeprosessering, regulære uttrykk og enhetstesting. 

De fleste bibliotekene er lisensiert under Boost Software License, som tillater dem å brukes med både frie og proprietære programvareprosjekter. Mange av Boost's grunnleggere er i standardkomitéen til C++, og flere av bibliotekene har blitt inkorporerte i både C++ teknisk rapport 1 og i C++ 11 standarden.

Referanser

Litteratur

Eksterne lenker 
 

C++
Programvarebiblioteker
Fri programvare
HF «Seacat Norge»

HF «Master Jet» er en katamaranferge i eie av rederiet Taxyploa Maritime Co i Kypros og trafikkerer ruten Iraklio (Hellas) - Rethymno (Hellas) - Santorini (Hellas).

Historie
I 1996 gikk fergen for ColorSeaCat KS, Norge og het HF «Seacat Norge», hun hadde ruten  Langesund (Norge) - Frederikshavn (Danmark).

Kilder
 «Seacat Norge» fakta om fartyg
«Seacat Norge» aftenposten
«Seacat Norge» bilder

Eksterne lenker
 
 
  HF «Master Jet» Offisiell  nettside

Norske ferger
Skip fra 1991
Skip bygget i Australia
Artikler i sjøfart-prosjektet
Adak (Alaska)

Adak, formelt Adak Station, er en bosetning lokalisert på øya Adak i Aleutians West Census Area i delstaten Alaska i USA. Ifølge folketellingen i 2010 hadde bosetningen et befolkningstall på 326 innbyggere. I 2014 ble det estimert at befolkningen hadde økt til 333 innbyggere. Adak er den bosetningen som ligger lengst mot vest i USA og den som ligger lengst mot sør i Alaska. I Adak kan radiokanaler bare mottas ved satellitt eller kortbølgemottakere på grunn av at nærmeste radiostasjon er lokalisert 320 kilometer unna bosetningen.

Bosetningen er lokalisert på øya Adak i øygruppen Andreanof Islands som er en del av øyrekken Aleutene. Adak ligger 1 930 kilometer sørvest for Alaskas største by Anchorage og 724 kilometer vest for Unalaska. Adak lufthavn betjener bosetningen og flytiden til Anchorage er 3 timer avhengig av været. Koordinatene til byen er 51.872 breddegrader og -176.636 lengdegrader. Bosetningen ligger dermed på samme breddegrad som Vancouver Island og Brussel.

Referanser

Eksterne lenker

 State of Alaska, Division of Community Advocacy, Community Information Summary
 Aleut Corporation's official Adak page
 Adak Maps
 Community Photos
 Fish and Wildlife Service information for Adak hunters
 US Navy site documenting Adak environmental hazards
 Alaska Journal: Aleut seek to export Adak Water
 City Website
  Article and pictures of visit to Adak July 2006 by retired Navy veteran
 Narrative travelogue of Adak trip taken August, 2006
 Pictures of Adak taken August, 2006
 MARINE BARRACKS ADAK ALASKA
 Photographs of Adak from 1944 from many contributors.
 Adak Memoirs Memoirs and photos of Adak wanted to preserve history, Nov 2011]

Byer i Aleutians West Census Area
Byer i Alaska
Hval (Ringerike)

Hval er en grend eller et område i Ringerike kommune i Buskerud. Området ligger nord for Haugsbygd, sør for Viul Hovedgård og øst for kommunesenteret Hønefoss. Hvalsveien går fra Haugsbygd til Hval stasjon, hvor den går over i Viulveien i et knutepunkt som knytter området med Hvalsmoveien (E16) og Viul. I området finner man blant annet Hvalsmoen leir og den nå nedlagte Hval stasjon.

Den 21. februar 1893 vedtok Stortinget å erverve området ved Hvalsmoen ved Randselva som eksersérplass for Ingeniørvåpenet under navnet Hvalsmoen leir. Ved forlengelsen av Bergensbanen fra Hønefoss til Roa i 1909 ble Hval stasjon opprettet. Stasjonen ble nedlagt i 1990, og brukes idag som kryssingsspor. Stasjonsbygningen er av Sirnes-typen, og er fredet. Hvalsmoen leir var operativ i over 100 år før den ble vedtatt nedlagt i 2001.

Eksterne lenker 
 Hval; yr.no

Ringerikes geografi
Brian Casser

Brian Casser (født 21. mars 1936 i Newcastle-upon-Tyne i England, Storbritannia) er en britisk sanger og gitarist. Han er mest kjent for å ha vært en tidlig merseybeat-artist som rivaliserte med The Beatles og Gerry & The Pacemakers. Han var delvis med på å få The Beatles til å bytte navn til nettopp The Beatles etter å ha foreslått «Long John and the Silver Beetles».

Enda han var fra Newcastle, kom Casser raskt til Liverpool som del av handelsflåten. Der dannet han bandet Cass & the Cassanovas, som ble populære i byen. Bandet spilte på et stort register av sanger fra latino til rock'n'roll.

Etterhvert byttet han til gruppen  Casey Jones & the Engineers, med ham selv som Casey Jones. Dette var et av de første bandene til Eric Clapton. Etter hvert skiftet bandet navn til Casey Jones & the Governors, som hadde stor suksess i Vest-Tyskland i tidlig til midten av 1960-tallet.

Referanser 

Britiske popgrupper
Merseybeat